**Latvijas Jūras administrācijas 17.05.2024. atzinuma**

**Nr. 1-19.1/N-134e izvērtējums**

• Svītroti 2.2., 2.9., 2.12. un 2.14. apakšpunkti, kurā skaidroti termini “eliņš”, “paaugstinātas ledus bīstamības periods”, “peldsezona” un “peldvieta”, jo attiecīgie termini tālāk Noteikumu tekstā netiek lietoti. 2.5. apakšpunktā termina “krastmala” skaidrojums netiek svītrots, attiecīgi precizējot Noteikumu 2.18. apakšpunkts, III. nodaļas nosaukums un citi punkti, kur termins tiek izmantots. Papildināts 9.2. apakšpunkts, paredzot, kādos gadījumos kuģošanas līdzeklis tiek uzskatīts par ilgstoši pamestu, vienlaicīgi svītrojot 2.4. apakšpunktā termina skaidrojumu “ilgstoši pamests kuģošanas līdzeklis”. Termins “pludmale” tiek svītrots no Noteikumu 10., 31. un 33. punkta.

• Svītrots 2.15. apakšpunkts, kurā skaidrots termins “piekrastes ūdeņi”, jo minētā termina skaidrojums ir ietverts Ūdens apsaimniekošanas likuma 1. panta 14. punktā.

• Svītrots 2.16. apakšpunkts, kurā skaidrots termins “piesārņojums”, jo minētā termina skaidrojums ir ietverts likuma “Par piesārņojumu” 1. panta 7. punktā.

• Precizēts 2.18. apakšpunkts, nosakot, ka termins “publiskie ūdeņi” ietver sevī arī krastmalu, kuras termina skaidrojums sniegts 2.5. apakšpunktā.

• 2.19. apakšpunktā minētais termins “sezona” netiek precizēts, jo ir saprotams, ka ar šo terminu Noteikumos apzīmē laika periodu no 1. maija līdz 30. septembrim. Turklāt, šis termins tiek lietots turpmāk Noteikumos, apzīmējot sezonas objektus un to izmantošanu.

• Precizēts 8. punkts paredzot, ka, konstatējot piesārņojumu peldēšanās vietā vai atpūtas vietā pie ūdeņiem, informēšanas pienākums ir ikvienai personai. Kārtība, kādā par piesārņojumu jāsniedz informācija citos gadījumos, nav jāregulē Noteikumos, jo Noteikumi izdoti par publisko ūdeņu izmantošanu un aizsardzību.

• No III.nodaļas tiek svītroti termini “krasta zona”, “krasts”, “krasta aizsargjosla”.

• 17.punktā skaitlis un vārds “1.pielikums” aizstāts ar vārdu “pielikums”.

• Precizēts Noteikumu 22. punkts, nosakot, ka par drošības pasākumu ievērošanu uz laipas, piestātnes vai peldbūves atbild to lietotāji, ja ārējos normatīvajos aktos nav noteikts citādāk.

• Projekta sadaļa “Pārejas noteikumi” aizstāta ar sadaļu “Noslēguma jautājumi”, kā arī numerācija secīgi tiek turpināts ar 41. un 42.punktu.

• 25.1. apakšpunktā svītroti vārdi “normatīvajos aktos noteiktajā”, jo normatīvie akti nenosaka laipu uzturēšanas prasības, tos aizstājot ar vārdiem “drošā tehniskajā stāvoklī, kā arī tādā vizuālajā stāvoklī, kas nedegradē vidi un nebojā ainavu”.

• Precizējams Noteikumu pielikums, paredzot, ka iesniegums tiek iesniegts vienīgi laipas izbūvei. Piestātnes, peldbūves vai peldošās konstrukcijas novietošanai dokumenti iesniedzami Būvniecības informācijas sistēmā (BIS), kas precizēts Noteikumu 18. punktā.

• Izvērtēts VII. nodaļā ietverto administratīvo naudas sodu apmēru samērīgums ar minēto pārkāpumu raksturu, nodarīto kaitējumu un sekām. Nodaļā ietverts 9.7. punkts, par kuru iepriekš nebija paredzēta atbildība. Soda sankcijas par 37.1. punktā noteiktajiem pārkāpumiem ir samērotas ar atbildību par sabiedriskās kārtības traucēšanu, kas noteikta Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā. Izdarot sīkāku analīzi, 37.3 punktā administratīvās atbildības soda sankcijas tiek noteiktas - brīdinājums vai no  6 - 60 naudas vienībām (atpūtas kuģa vadītājam). Atbildības samērīgums ir pielīdzināts Jūrlietu pārvaldes un jūras drošības likumam.